กระทรวง ตปท.อเมริกัน นำรายงานประจำปี เกี่ยวกับเรื่องการค้ายาเสพติดในโลก ออกเผยแพร่
ในวันจันทร์ กระทรวงการต่างประเทศอเมริกัน นำรายงานประจำปีเกี่ยวกับเรื่องการค้ายาเสพย์ติดในโลกออกเผยแพร่ รายงานระบุว่า การลักลอบขนและค้าย
นายเดวิด จอห์นสัน ผู้ช่วยรัฐมนตรี ว่าการกระทรวงการต่างประเทศอเมริกันฝ่ายกิจการด้านการค้ายาเสพติดระหว่างประเทศ และการบังคับใช้กฎหมายกล่าวว่ากรค้ายาเสพย์ติดผิดกฎหมายเป็นเรื่องท้าทายระดับโลกที่กระทบกระเทือนทุกชาติที่มีการผลิตลักลอบขนและค้า หรือมีการเสพย์ยาเสพย์ติด เขากล่าวไว้ตอนนี้ว่า "การเสพย์ยาเสพย์ติดเป็นปรากฎการณ์ระหว่างประเทศเป็นที่น่าเสียใจว่าประเทศที่มีการเสพย์ยาเสพย์ติด มากที่สุดได้แก่อิหร่านและอิหร่านเองกำลังดำเนินความเพียรพยายามอย่างจริงจังเพื่อช่วยป้องปรามเรื่องนั้นแต่ในหมู่ตลาดค้าโคเคน ที่เจริญขยายตัวเร็วที่สุดนั้นไม่มีสหรัฐรวมอยู่ด้วยแต่เป็นตลาดทางยุโรป ดังนั้น เรื่องนี้จึงเป็นปัญหาระดับโลก" เขากล่าวต่อไปว่า การผลิตโคเคนในโคลอมเบีย ยังลดน้อยลงไปเรื่อยๆถึงแม้ว่าโคลอมเบียจะยังคงเป็นประเทศผู้ผลิตโคเคนรายใหญ่ที่สุด ในย่านเทือกเขาแอนดีสก็ตาม แต่รายงานฉบับนั้น ชมเชยโคลอมเบียว่า เป็นตัวอย่างของความสำเร็จโดยกล่าวว่าการที่โคลอมเบียพยายามแย่งการควบคุมการขน และค้ายาเสพย์ติดจากพวกขบถมาเป็นเวลาสิบปีนั้นเป็นเรื่องน่าทึ่ง นายเดวิด จอห์นสันกล่าวด้วยว่า เวเนซูเอลาซึ่งเป็นประเทศเพื่อนบ้านของโคลอมเบียหาได้แสดงความผูกพันกับการที่จะต่อสู้ขัดขวาง การลักลอบขนและค้ายาเสพย์ติดไม่ เขากล่าวไว้ตอนนี้ว่า "สิ่งที่ผมจะพูดก็คือว่าถ้าดูหลักฐานที่ว่ายาเสพย์ติดให้โทษมาจากไหน แล้วส่งเข้าสู่ย่านทะเลคาริบเบียนหรือแอฟริกาแล้วส่งต่อไปยังยุโรปอย่างไรแล้ว คุณก็จะเห็นว่ามีการส่งโดยเฉพาะอย่างยิ่ง การส่งทางเครื่องบินจากบริเวณในเวเนซูเอลาซึ่งอยู่ถัดจากพรมแดนของโคลอมเบีย" รายงานของกระทรวงการต่างประเทศอเมริกันระบุว่าเวเนซูเอลามิได้ร่วมมืออย่างสม่ำเสมอกับประเทศต่างๆ เพื่อลดการหลั่งไหลของยาเสพย์ติดผิดกฎหมาย และว่ากลุ่มผู้ถืออาวุธในโคลอมเบียกำลังเชื่อมโยง การลักลอบขน และค้ายาเสพย์ติดให้โทษผ่านทางเวเนซูเอลา สองประเทศที่ติดอันดับต้นๆ ในรายงานฉบับก่อนคือเม็กซิโกและอัฟกานิสถานก็ยังติดอันดับสูงในปีนี้เช่นกัน นายเดวิด จอห์นสันกล่าวว่า นโยบายต่อต้านยาเสพย์ติดให้โทษของสหรัฐในอัฟกานิสถานเปลี่ยนไปจากการกำจัดไร่ฝิ่น ไปเป็นการเพ่งไปที่ทางเลือกอื่น อันได้แก่การดำเนินชีวิตของประชาชนโดยเฉพาะอย่างยิ่งในด้านเกษตรกรรม เขากล่าวด้วยว่า การลักลอบขน และค้ายาเสพย์ติดให้โทษในอัฟกานิสถานยังคงเป็นเรื่องที่ท้าทายต่อไป แต่ทว่าบริเวณที่มีการปลูกฝิ่นลดลงไป ราวร้อยละสามสิบตั้งแต่ปีพุทธศักราช2550 ถึงปีพุทธศักราช 2552 ถึงกระนั้นก็ตามฝิ่นที่ใช้ในการผลิตโคเคนเมื่อปีที่แล้วนั้น เป็นฝิ่นจากอัฟกานิสถานเสียมากกว่าเก้าสิบเปอร์เซ็นต์ นายเดวิด จอห์นสันกล่าวเน้นว่าการปฎิบัติงานของแก็งค้ายาเสพย์ติดในเม็กซิโกนั้นกระทบกระเทือนสหรัฐ รายงานสรรเสริญประธานาธิบดีเม็กซิโก เฟลิเปคาลเดรอน ตำรวจแห่งชาติ ฝ่ายตุลาการและพลเมืองของเม็กซิโก ที่ช่วยกันต่อต้านแก๊งค้ายาเสพย์ติดและยังระบุด้วยว่านักลักลอบค้ายาเสพย์ติดระดับหัวหน้า โดนจับกุมหลายคนเมื่อปีที่แล้วและเม็กซิโกกำลังเสริมกำลังตำรวจให้เข้มแข็งโดยได้รับความช่วยเหลือจากสหรัฐ